Муниципальное учреждение «Управление Дошкольного Образования» исполнительного комитета Нижнекамского муниципального района

Республики Татарстан

**Сценка на утренник «Февраль ае ни өчен кыска»**

(На татарском языке)

Малыгина Ильсеяр Рашитовна,

воспитатель МБДОУ №76

Республика Татарстан

Город Нижнекамск

ФЕВРАЛЬ АЕ НИ ӨЧЕН КЫСКА?

Менә яз килеп җитте.

Ә бит моннан бик күп еллар элек язны озак көткәннәр. Чөнки кыш, бигрәк тә аның соңгы ае Февраль, бар айлардан да озын бул­ган ди. Башка айлар утыз көн булса, Февраль аенда утыз биш көн бул­ган. Шуңа күрә яз озак килми торган. Жәй дә соң килгән. җиләк-җимешләр дә вакытында өлгермәгән. Яз һәм жәй айлары күңелсезләнеп тор­ганнар. Ничектер бер заман бу айлар ерактан килгән бер тавыш ишеткәннәр: "Кайгырмагыз, сез Февраль ае белән сөйләшегез, бәлки көннәрен кыскартыр. "

Бу тавышны ишетеп, айлар бик шатланганнар. Февраль белән сөйләшергә Март белән Майны жибәргәннәр.

МАРТ: Февраль агай! Нигә дулыйсың, буран туздырасың? Әллә яшәү авырмы?

ФЕВРАЛЬ: Әйе,авыр. Түземлегем калмады-ы. . . Күпме көч китә буран туздырырга-а. . ., җилне кузгатырга-а-а. Сиңа Март энем, жиңел, син кояш жылысы астында ятып, карларны эретәсең, елгаларны ача­сың, жылы яктан очып килгән кошлар сайравын ишетәсең. Син, МАЙ, улым, рәхәтләнеп жәй көтеп ятасың.Ә мин, ДЕКАБРЬ һәм ГЫЙНВАР айларында туган кышны сакларга тиеш. Мин бик озын ай бит. Уф, ардым!

МАЙ: Ә син Февраль абый, артык көннәреңне башка айларга

өләш.

ФЕВРАЛЬ: Бик өләшер идем дә бит, риза булырлармы соң?

МАРТ: Булырлар. Менә мин бер көнеңне алырга риза?

МАЙ: Мин дә. Без башка айларны күндерербез.

МАРТ белән МАЙ башка айлар янына киткәннәр.

АЙЛАР: Я ничек? Февраль белән сөйәштегезме? Нәрсә диде?

МАРТ: Хөрмәтле туганнар! Абыйлар, энеләр! Февраль үзенең көннәрен киметергә риза. Ләкин ул көннәрен кемнәр алыр икән дип борчыла. Без МАЙ дус белән берәр көн алдык. Менә июнь дә алса.

ИЮНЬ: Мин риза түгел. Мин жәй башы, әнә Июль алсын!

ИЮЛЬ: Яхшы мин дә алам.

АВГУСТ: Мин дә алам.

МАЙ: Ә сез көз айлары, ризамы?

СЕНТЯБРЬ: Мин каршы, Февральнең көннәре салкын була,ә мин җылы яратам!

ОКТЯБРЬ: Мин барыбер салкын ай,бирегез миңа Февраль көн­нәрен.

ДЕКАБРЬ: Алай булмый. Сез кышны бөтенләй бетермәкче бу­ласыз икән! Октябрьгә бер көн дә җитәр. Гыйнвар белән миңа да бе­рәр көн бирегез.

Шулай итеп, Февраль иң кыска ай булып калган. Ә аның өләшкән көннәре бигрәк тә җәен, барыбер сиздерә. Җәй айлрында берничә салкын көн була. Ошбу көннәр - Февраль ае бүләге.